PRÍKAZ RIADITEĽA č. 001/2017

Organizácia práce v ŠKD

|  |  |
| --- | --- |
| Názov organizácie | Základná škola s materskou školu, Rišňovce 427 |
| Poradové číslo vnútorného predpisu | 001/2017 |
| Druh vnútorného predpisu | Príkaz riaditeľa |
| Účel vnútorného predpisu | Tento príkaz riaditeľa ustanovuje základné pravidlá pri organizácii ŠKD. |
| Oblasť platnosti | Príkaz je záväzný pre všetkých zamestnancov ZŠ s MŠ, Rišňovce 427 |
| Počet strán | 6 |
| Počet príloh | 0 |
| Dátum vyhotovenia príkazu | 28.8.2017 |
| Vypracovala | PaedDr. Lenka Proksová |
| Gestorský útvar | PaedDr. Lenka Proksová – útvar riaditeľa školy |
| Príkaz schválený dňa | 28.8.2017 v pedagogickej rade |
| Platnosť a účinnosť príkazu | od 4.9.2017 |
|   |  |

Súvisiace predpisy

Školský zákon č. 245/2008.

Interná smernica č. 001/2017 o organizácii ŠKD a vyberaní príspevku na čiastočnú úhradu nákladov spojených s činnosťou ŠKD.

Pracovný poriadok ZŠ s MŠ, Rišňovce 247.

**Článok 1**

**Úvodné ustanovenia**

Príkaz riaditeľa č. 001/2017 ustanovuje organizáciu práce v školskom klube detí v oboch oddeleniach. Stanovuje vypracovávanie a odovzdávanie dokumentácie, stanovuje odovzdávanie príspevku za pobyt v ŠKD, stanovuje umiestnenie učební ŠKD a tiež stanovuje postup pri riaditeľa pri ohováraní kolegov na pracovisku a ochrane dobrého mena a povesti školy.

**Článok 2**

**Časové rozvrhnutie prevádzky ŠKD,  jeho zamestnankyne a práca oddelení**

1. Ranný školský klub pracuje od 6.15 hod. do 7.30 hod. Pracuje jedno oddelenie – p. vychovávateľka S. Ondrejičková.
2. Popoludňajší školský klub zvyčajne po štvrtej vyučovacej hodine (po skončení vyučovania na primárnom stupni). Tento pracuje v dvoch oddeleniach. Prvé oddelenie pracuje zväčša do 16. 00 hod. a druhé oddelenie do 16.30 hod. Od 16.00 hod. sa všetky deti zlúčia do jedného oddelenia – do oddelenia II.
3. Každá vychovávateľka pracuje so svojim oddelením sama. Spájanie oddelení alebo spoločnú činnosť oboch oddelení povoľuje riaditeľka školy. Vychádzky sa uskutočňujú podľa plánu vychádzok každého oddelenia.
4. Maximálny počet žiakov v každom oddelení je 34.
5. Priamym nadriadeným vychovávateliek ŠKD je zástupkyňa riaditeľky pre ZŠ.

**Článok 3**

**Priestory ŠKD**

1. Ranný školský klub je umiestnený v učebni v pavilóne A v triede prvej od vchodu do riaditeľne.
2. Popoludňajší ŠKD je umiestnený nasledovne:
3. oddelenie v učebni v pavilóne A v triede prvej od riaditeľne,
4. oddelenie v učebni v pavilóne A v triede prvej od vchodu do MŠ.

**Článok 4**

**Vyberanie a odovzdávanie príspevku na pobyt v ŠKD**

1. Vychovávateľka je zodpovedná za vybratie príspevku za pobyt dieťaťa v ŠKD do 10. dňa v danom mesiaci a ďalej v súlade so Školským zákonom č. 245/2008, v súlade so Smernicou č. 001/2017 o organizácii ŠKD a vyberaní príspevku na čiastočnú úhradu nákladov spojených s činnosťou ŠKD a súlade s VZN č. 2/2011 obce Rišňovce. Nedodržanie vyššie uvedených predpisov bude riešené zo stany riaditeľky školy ako porušenie pracovnej disciplíny písomným upozornením.
2. Každá vychovávateľka si príspevok vyberá sama. Nie je prípustné, aby si vychovávateľky vyberali príspevky medzi sebou. Nedodržanie tohto pokynu bude riešené zo stany riaditeľky školy ako porušenie pracovnej disciplíny písomným upozornením.

**Článok 5**

**Vypracovávanie a odovzdávanie dokumentácie ŠKD**

1. Dokumentácia v ŠKD sa vypĺňa úhľadne písaným písmom a guličkovým perom.
2. Týždenný plán práce ŠKD sa vypĺňa počítačom a každý plán predkladá vychovávateľka na schválenie riaditeľke školy vždy v piatok pre začatím nového týždňa. Nedodržanie tohto pokynu bude riešené zo stany riaditeľky školy ako porušenie pracovnej disciplíny písomným upozornením.
3. Zoznam žiakov, ktorý odovzdali príspevok za pobyt ŠKD sa píše písomne na počítači a v takejto forme sa odovzdá aj ekonómke školy.
4. Plán práce ŠKD, plán vychádzok ŠKD a týždenné plány vychádzajú zo školského výchovného programu v súlade s právami detí a zákazu diskriminácie.

**Článok 6**

**Ohováranie, ochrana dobrého mena školy**

a)Ústava Slovenskej republiky vo svojom článku 19 ods. 1 zaručuje každému právo na zachovanie ľudskej dôstojnosti, osobnej cti, dobrej povesti a na ochranu mena. Občiansky zákonník v § 11 priznáva fyzickým osobám právo na ochranu osobnosti a podľa § 19b ods. 2 a 3 chráni názov a dobrú povesť právnickej osoby. V spoločenských vzťahoch dochádza k mnohým zásahom do týchto práv a je preto v záujme každého vedieť, akými právnymi prostriedkami sa môže domáhať zodpovedajúcej ochrany.

b)Ohováranie - ohováranie nepredstavuje len nepríjemný spoločenský jav, ale môže závažným spôsobom zasiahnuť do práv zamestnancov. Pre výber vhodných prostriedkov ochrany je potrebné vedieť, že ohováranie môže byť posúdené ako priestupok, zásah do práva na ochranu osobnosti podľa § 11 Občianskeho zákonníka a v najzávažnejších prípadoch aj ako trestný čin.

**Ohováranie ako priestupok**

Zákon o priestupkoch pojem ohováranie nepozná, takéto konanie však môže byť posúdené podľa § 49 ako priestupok proti občianskemu spolunažívaniu, ktorého sa ohovárajúci dopustí, ak inému ublíži na cti tým, že ho urazí alebo vydá na posmech. Za takýto priestupok je možné udeliť pokutu do výšky 33 eur.

**Ohováranie ako zásah do osobnostných práv**

Občiansky zákonník taktiež  pojem ohováranie nepozná, no vo všeobecnosti podľa § 11 chráni fyzické osoby pred akýmikoľvek zásahmi do ich osobnostných práv, medzi ktoré okrem iných zaraďujeme aj právo na ochranu občianskej cti a ľudskej dôstojnosti. Najmä tieto práva bývajú často dotknuté nepravdivými výrokmi o konkrétnej osobe, ktoré sú spôsobilé privodiť jej skutočnú majetkovú či nemajetkovú ujmu.

**Ohováranie ako trestný čin**

V trestnoprávnej rovine treba spomenúť § 373 Trestného zákona. Podľa § 373 ods. 1 TZ  kto o inom oznámi nepravdivý údaj, ktorý je spôsobilý značnou mierou ohroziť jeho vážnosť u spoluobčanov, poškodiť ho v zamestnaní, v podnikaní, narušiť jeho rodinné vzťahy alebo spôsobiť mu inú vážnu ujmu, potrestá sa odňatím slobody až na dva roky. V zmysle § 373 ods. 2 odňatím slobody na jeden rok až päť rokov sa páchateľ potrestá, ak spácha čin.

1. a) a spôsobí ním značnú škodu,
b) z osobitného motívu,
c) verejne, alebo
d) v podnikaní závažnejším spôsobom konania.

Odňatím slobody na tri roky až osem rokov sa páchateľ potrestá, ak spácha čin uvedený v odseku 1.

1. a) a spôsobí ním škodu veľkého rozsahu, alebo
b) a spôsobí inému stratu zamestnania, úpadok podniku alebo rozvod manželstva.

**Ochrany pred ohováraním.**

AK zamestnanec rozširuje nepravdivé tvrdenia, ktorými znižuje morálny profil zamestnanca v očiach ostatných občanov. Prostriedky ochrany, ktoré riaditeľka školy v takejto situácii použije, obsahujú predpisy súkromného i verejného práva.
Môže ich riešiť súdnou cestou alebo úvahy prichádza podanie návrhu podľa zákona o priestupkoch. Priestupky proti občianskemu spolunažívaniu (medzi ktoré možno zaradiť aj ohováranie) prejednávajú a objasňujú správne orgány.
V rámci občianskoprávnej cesty prichádza do úvahy postup podľa § 13 ods. 1 Občianskeho zákonníka, podľa ktorého má fyzická osoba právo najmä sa domáhať, aby sa upustilo od neoprávnených zásahov do práva na ochranu jej osobnosti, aby sa odstránili následky týchto zásahov a aby jej bolo dané primerané zadosťučinenie. Dôležité je spomenúť, že pokiaľ by sa zadosťučinenie nezdalo postačujúce najmä preto, že bola v značnej miere znížená dôstojnosť fyzickej osoby alebo jej vážnosť v spoločnosti, má fyzická osoba tiež právo na náhradu nemajetkovej ujmy v peniazoch, výšku ktorej určí súd.
Ak konanie ohovárajúceho napĺňa znaky skutkovej podstaty trestného činu ohovárania podľa § 373 Trestného zákona, môžete sa svojich práv domáhať podaním trestného oznámenia. Trestné oznámenie sa podľa § 196 ods. 1 Trestného poriadku podáva na polícii  alebo prokuratúre.

**Ochrana dobrého mena a povesti**

Zákonnú definíciu dobrého mena a povesti právnickej osoby náš právny poriadok nepozná. Podľa teórie môžeme dobré meno (dobrú povesť) charakterizovať ako súbor určitých kvalitatívnych vlastností právnickej osoby, ktoré sú s ňou bezprostredne spojené a tvoria jej celkový obraz v očiach spoločnosti. Všeobecne platí, že právnická osoba má dobrú povesť od okamihu svojho vzniku a to až do doby, kým sa nepreukáže opak.

**Ochrana občianskoprávna**

Často sa stáva, že niekto naruší dobrú povesť právnickej osoby tým, že o nej rozširuje nepravdivé a pravdu skresľujúce tvrdenia. Pri takomto zásahu do dobrej povesti právnickej osoby sa možno podľa § 19b ods. 2 v spojení s ods. 3 Občianskeho zákonníka domáhať na súde toho, aby sa ten, kto tento zásah spôsobil, zdržal neoprávneného zásahu a odstránil závadný stav. Možno sa tiež domáhať primeraného zadosťučinenia, ktoré sa môže požadovať aj v peniazoch. Ak neoprávneným zásahom do dobrej povesti vznikne právnickej osobe škoda, môže sa domáhať jej náhrady voči tomu, kto túto škodu spôsobil.

c)Pri zistení ohovárania zamestnancov na pracovisku a poškodzovaní dobrého mena školy bude riaditeľka školy postupovať podľa článku 6 tohto príkazu ods. a) a b) a zároveň aj podľa pracovného poriadku ZŠ s MŠ, Rišňovce 427.

**Článok 7**

**Poriadok v ŠKD**

a)Vychovávateľka je zodpovedná za udržiavanie poriadku v oddelení počas pobytu a po skočení prevádzky ŠKD nechá triedu upratanú. Ak odchádzajú žiaci mimo triedy vychovávateľka je povinná nechať triedu upratanú a nechať na dverách triedy oznam, kde sa žiaci nachádzajú.

b)Vychovávateľka zodpovedá za to, že žiaci sa riadne prezúvajú, vetrovky a čiapky majú riadne zavesené na vešiakoch.

c)Nie je prípustné, aby počas pobytu vonku vychovávateľky spolu stáli pri deťoch a rozprávali sa. Každá vychovávateľka sa venuje žiakom svojho oddelenia.

d)Nedodržanie týchto pokynov bude riešené zo stany riaditeľky školy ako porušenie pracovnej disciplíny písomným upozornením.

**Článok 8**

**Záverečné ustanovenia**

a)S týmto príkazom sa oboznámili všetci pedagogickí zamestnanci a jeho nedodržanie bude riešené zo strany riaditeľky ako porušenie pracovnej disciplíny.

b)Pridelenie príkazu – útvar ŠKD a ZŠ.